পহেলগাঁও হামলায় নিহত ৩ বাঙালির মরদেহ ফিরল কফিনবন্দি হয়ে

ওয়েব ডেস্ক: পহেলগাঁওয়ে (Pahalgam) জঙ্গি হামলা! মৃত্যু একাধিক। এখনও পর্যন্ত জঙ্গি হামলায় নিহতের সংখ্যা ২৬। তার মধ্যে বাংলা থেকে রয়েছে মোট ৩জন। আর এই আবহেই এবার নিহত ৩ বঙ্গ সন্তানের কফিনবন্দি দেহ ফিরল কলকাতায়। রাজনৈতিক রঙ নির্বিশেষে সেখানে উপস্থিত হন সকল সকল নেতা কর্মীরা। এয়ারপোর্টে উপস্থিত ছিলেন টিএমসির অরুপ বিশ্বাস, মেয়র ফিরহাদ হাকিম, এবং অসীম বোস। বিজেপির তরফ থেকে উপস্থিত ছিলেন, অভিজিৎ গাঙ্গুলী, সমীক ভট্টাচার্য, বিমান ঘোষ, রুদ্রণীল ঘোষ, এবং বিজেপির বিরোধী দলনেতা শুভেন্দু অধিকারী।

তবে আজ নিহত ৩ বঙ্গ সন্তানের মধ্যে পুরুলিয়া, ঝালদার বাসিন্দা মনীষ রঞ্জনের দেহ বিমানবন্দরে পৌঁছয়নি। জানা যাচ্ছে, আগামীকাল সকালে তাঁর দেহ পৌঁছবে ঝাড়গ্রামে, তারপর সড়কপথে পৌঁছবে ঝালদায়।

আরও পড়ুন: পহেলগাঁও জঙ্গি হামলায় এবার প্রধানমন্ত্রীর দফতরে বসতে চলেছে বিশেষ বৈঠক

ইতিমধ্যেই মুখ্যমন্ত্রী মমতা বন্দ্যোপাধ্যায় এক্স হ্যান্ডেলে শোক প্রকাশ করেন। তিনি জানান, রাজ্যের তরফ থেকে সবরকম জরুরি ব্যবস্থা ইতিমধ্যেই গ্রহণ করা হয়েছে। পাশাপাশি তিনি জানান, গোটা পরিস্থিতির উপর ব্যাক্তিগতভাবে নজর রাখছেন মুখ্যমন্ত্রী। নিহত বঙ্গ সন্তানদের পরিবারের পাশে থাকার আশ্বাস দিলেন মুখ্যমন্ত্রী (Cm Mamata Banerjee) ।

এক্স হ্যান্ডেলে মুখ্যমন্ত্রী আরও লেখেন, ‘দিল্লি বিমানবন্দরে আমাদের প্রশাসনের পক্ষ থেকে নিহতদের পরিবারের সদস্যদের সহায়তা এবং কলকাতায় তাদের পরবর্তী যাত্রার জন্য সকল ব্যবস্থা করা হচ্ছে। আজ রাত ৮.৩০ টায় বিমানটি কলকাতায় পৌঁছানোর সম্ভাবনা রয়েছে। দিল্লিতে আমাদের আবাসিক কমিশনারের কার্যালয় পরিবারের সদস্যদের সাথে যোগাযোগ রাখছে। আমি ব্যক্তিগতভাবে তদারকি করছি এবং আমাদের ঊর্ধ্বতন কর্মকর্তারা হাত মিলিয়ে কাজ করছেন।’

দেখুন অন্য খবর